Прытулак у Аляксандраўцы – грамадская ініцыятыва. Афіцыйна ён не зарэгістраваны, ды і да касцёла ён не мае дачынення. Пасля гучных заяў Аляксея Шчадрова пра тое, што прытулак заўсёды пад пагрозай, напрошваецца пытанне: якая роля мясцовай улады ў гэтай справе? Вось толькі ад любой дапамогі той самай улады Аляксей наадрэз адмаўляецца, як і ад дапамогі Шчучынскай раённай арганізацыі Беларускага Таварыства Чырвонага Крыжа. Мужчына кажа, што ім дапамагаюць веруючыя і “Карытас“. Людзі, якія імкнуцца дапамагчы бліжнім, сапраўды ёсць. Нават адна мая калега некалькі гадоў таму наведвала прытулак кожны месяц, вядома ж, не з пустымі рукамі. Маці Аляксея расказала, што быў выпадак, калі адна жанчына прыехала і ахвяравала прытулку і брату Луіджы… свой аўтамабіль.